tartuNLP/wikipedia-smugri-20251201 huggingface dataset:
Sharon Salzberg

Sharon Salzberg (5. elokuuta 1952 New York) on yhdysvaltalainen kirjailija ja buddhalaisen meditaation opettaja. Vuonna 1976 hän perusti Insight Meditation Society -yhdistyksen Barreen, Massachusettsiin Joseph Goldsteinin ja Jack Kornfieldin kanssa. Hän keskittyy vipassana- ja mettā-meditaatiomenetelmiin, jotka ovat peräisin theravadabuddhalaisuuden perinteestä. Salzberg on merkittävä näiden menetelmien opettaja länsimaissa. Hän on kirjoittanut useita kirjoja kuten "Lovingkindness: The Revolutionary Art of Happiness", joka on suomennettu nimellä "Lempeyden tie: Kumouksellinen onnellisuuden taito".
Elämä.
Salzbergin lapsuus oli vaikea, kun hänen vanhempansa erosivat hänen ollessa neljävuotias ja isä jätti perheen. Salzbergin ollessa yhdeksänvuotias hänen äitinsä kuoli ja hän muutti asumaan isänsä vanhempien luo. Hänen isänsä palasi, kun Salzberg oli yksitoista, mutta tämä otti yliannostuksen ja joutui psykiatriseen sairaalaan, jossa oli elämänsä loppuun saakka.
Toisena opiskeluvuotenaan University at Buffalossa vuonna 1969 Salzberg tutustui buddhalaisuuteen aasialaisen filosofian kurssilla. Seuraavana vuonna hän lähti itsenäiselle opintomatkalle Intiaan ja tammikuussa 1971 hän osallistui ensimmäiselle meditaation intensiivikurssilleen Bodhgayassa. Seuraavina vuosina hän opiskeli useiden henkisten opettajien kanssa ennen kuin hän vuonna 1974 palasi Yhdysvaltoihin opettamaan meditaatiota.
Ura.
Salzbergin opettajia ovat muun muassa S. N. Goenka, Dipa Ma ja Sayadaw U Pandita. Salzberg, Joseph Goldstein ja Jack Kornfield perustivat Insight Meditation Society -yhdistyksen Barreen, Massachusettsiin vuonna 1976. Hän on kirjoittanut useita kirjoja, joista "Real Happiness" oli The New York Times Best Seller -listalla vuonna 2011.
Pánormos (Réthymno)

Pánormos () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 628 (vuonna 2011).
Pánormoksen kylä sijaitsee Kreetan pohjoisrannikolla Kreetanmeren rannalla noin 22 kilometriä itään Réthymnosta. Kylä on perinyt nimensä antiikin ajan Panormoksen kaupungilta, joka sijaitsi samalla paikalla. Kylän nähtävyyksiin kuuluvat muun muassa varhaiskristillisen kolmilaivaisen basilikakirkon rauniot 500-luvulta sekä keskiaikaisen linnan jäänteet.
Pánormos muodostaa myös laajemman kyläyhdyskunnan (Τοπική Κοινότητα Πανόρμου, "Topikí Koinótita Panórmou"), johon kuuluu varsinaisen Pánormoksen kylän lisäksi kylä Lávris. Koko yhdyskunnan väkiluku on 628.
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Patsianós

Patsianós () on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 100 (vuonna 2011).
Patsianóksen kylä sijaitsee Kreetan lounaisosissa noin 78 kilometriä kaakkoon Chaniásta, noin 57 kilometriä lounaaseen Réthymnosta ja vajaa kaksi kilometriä sisämaahan saaren etelärannikosta eli Libyanmeren rannasta. Patsianós muodostaa myös laajemman kyläyhdyskunnan (Τοπική Κοινότητα Πατσιανού, "Topikí Koinótita Patsianoú"), johon kuuluvat varsinaisen Patsianóksen kylän lisäksi kylät Fragkokástello, Kallikrátis ja Kapsodásos. Koko yhdyskunnan väkiluku on 314.
Priniás

Priniás () on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Priniás muodostaa oman kyläyhdyskuntansa (Τοπική Κοινότητα Πρινιά, "Topikí Koinótita Priniá"). Kylän väkiluku on 328 (vuonna 2011).
Priniáksen kylä sijaitsee Kreetan keskiosissa Ída- eli Psiloreítis-vuoren itäpuolella noin 32 kilometriä etelään Iraklionista. Se on rakennettu noin 610 metrin korkeuteen merenpinnasta laskettuna. Antiikin aikana lähellä oli kaupunki, joka on tulkittu Rhizeniaksi, mutta epävarmuuden vuoksi arkeologisesta kohteesta käytetään usein myös nykyisen kylän nimeä. Nykyinen kylä on ollut olemassa viimeistään venetsialaisella ajalla ennen 1600-lukua.
Aiemmin kylä kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön.
Rodováni

Rodováni (, ) on Kreikan kylä, joka sijaitsee Kreetan saarella. Se kuuluu hallinnollisesti Kántanos-Sélinon kuntaan, Chanián alueyksikköön ja Kreetan alueeseen. Kylän väkiluku on 98 (vuonna 2011).
Rodovánin kylä sijaitsee Keetan lounaisissa sisäosissa noin 55 kilometriä lounaaseen Chaniásta. Rodováni muodostaa myös laajemman kyläyhdyskunnan (Τοπική Κοινότητα Ροδοβανίου, "Topikí Koinótita Rodovaníou"), johon kuuluvat varsinaisen Rodovánin kylän lisäksi kylät Agrilés, Kamária, Liváda ja Máza. Koko yhdyskunnan väkiluku on 205.
Aiemmin kylä kuului Anatolikó Sélinon kuntaan ja vuodesta 2011 lähtien Kántanos-Sélinon kunnan Anatolikó Sélinon kunnallisyksikköön.
Roústika

Roústika () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 150 (vuonna 2011).
Roústikan kylä sijaitsee noin 21 kilometriä lounaaseen Réthymnosta. Sen nähtävyyksiin kuuluu muun muassa Profeetta Elian luostari ("Moní Profíti Ilía") noin vuodelta 1200. Roústika muodostaa myös laajemman kyläyhdyskunnan (Τοπική Κοινότητα Ρουστίκων, "Topikí Koinótita Roustíkon"), johon kuuluu varsinaisen Roústikan kylän lisäksi Palaílimnoksen kylä. Koko yhdyskunnan väkiluku on 203.
Aiemmin kylä kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön.
Lastenruoka

Lastenruoka on ruokaa, joka on suunnattu lapsille. Lastenruokatuotteilla on kaikkein tiukimmat lainsäädännön koostumus-, ravitsemus-, turvallisuus- ja laatuvaatimukset. Luomulaatuisessa lastenruuassa vierasaineita ja torjunta-ainejäämiä ei saa olla kuten muissakaan luomuelintarvikkeissa. Alle kolmevuotiaille lapsille suunnatut tuotteet täytyy Suomessa lain mukaan merkitä ikäryhmämerkinnällä.
Länsi-Afrikassa maissipuuro on yleensä ensimmäinen kiinteä ruoka, jota annetaan lapsille.
Japanissa lastenruoat tehdään edelleen yleensä kotona.
Yhdysvalloissa lastenruoan myynnin arvo oli vuonna 2018 53 miljardia dollaria.
Lastenruokien historiaa.
Lastenruokia alkoi ensimmäisenä kaupallisesti valmistaa vuonna 1901 alankomaalainen M NV Nutricia -yhtiö. Yhdysvalloissa niitä valmisti ensimmäisenä Harold Clapp 1920-luvulla. Pablum toi markkinoille ensimmäiset esikypsennetyt ja kuivatut lastenruoat, joita valmistettiin 1930-luvulla alun perin sairaille lapsille.
1940-luvulla Gerber ja Beech-Nut markkinoivat lastenruokia myös invalideille ja vanhuksille.
Jalostaja alkoi valmistaa lastenruokia vuonna 1961. Valmistusta oli kokeiltu jo 1950-luvulla, mutta tuotteille ei ollut kysyntää. Piltti-nimi tuli Leirakselta, joka toi vuonna 1958 markkinoille Piltti-ihovoiteen lapsille. Valmiiden lastenruokien käyttö yleistyi Suomessa 60-luvulla. Nykyään Suomi on valmiin lastenruoan kulutuksessa maailman kärkimaita.
Terveysvaikutukset.
WHO ja UNICEF suosittavat, ettei kiinteiden ruokien antamista aloitettaisi ennen kuuden kuukauden ikää. Liian aikainen kiinteiden ruokien antaminen voi aiheuttaa raudan puutetta ja anemiaa, koska raudan imeytyminen äidinmaidosta heikkenee, jos maito on kosketuksissa muiden ruokien kanssa ohutsuolessa.
Markkinat.
Yhdysvalloissa lastenruoan myynnin arvo oli vuonna 2018 53 miljardia dollaria ja sen arvioitiin kasvavan 76 miljardiin vuoteen 2021 mennessä. Vuonna 2022 markkinajohtaja oli Nestlé reilun 50 % osuudella.
Stavrochóri

Stavrochóri (, ) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 147 (vuonna 2011).
Stavrochórin kylä, suomeksi ”Ristikylä”, sijaitsee Thryptívuorten eteläpuolella Kreetan itäosissa noin 30 kilometriä itäkoilliseen Ierápetran kaupungista. Stavrochóri muodostaa myös laajemman kyläyhdyskunnan (Τοπική Κοινότητα Σταυροχωρίου, "Topikí Koinótita Stavrochoríou"), johon kuuluvat varsinaisen Stavrochórin kylän lisäksi kylät Koutsourás, Lápithos ja Tsikkalariá. Koko yhdyskunnan väkiluku on 950.
Aiemmin kylä kuului Makrý Gialóksen kuntaan ja vuodesta 2011 lähtien Ierápetran kunnan Makrý Gialóksen kunnallisyksikköön.
Paul Budsko

Paul Budsko (21. huhtikuuta 1924 Helsinki – 26. helmikuuta 2008 Helsinki) oli suomalainen näyttelijä, ohjaaja ja teatteripedagogi.
Budsko työskenteli suurimman osan urastaan Helsingin Ruotsalaisessa teatterissa, mutta hänellä oli lisäksi lyhyitä kiinnityksiä Lilla Teaterniin, Turun Ruotsalaiseen teatteriin, Dramateniin ja Kansallisteatteriin. Budsko esiintyi myös televisiossa, radiossa ja elokuvarooleissa ja teki mainoselokuvien speaker-töitä. 
Paul Budsko oli naimisissa tanssitaiteilija Tamara Rasmussenin (1927–1992) kanssa. Heidän lapsiaan ovat näyttelijä Michel Budsko ja tanssitaiteilija Vivianne Budsko-Lommi.
Stavroménos (Réthymno)

Stavroménos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Stavroménos on osa Chamalévrin kyläyhdyskuntaa. Kylän väkiluku on 678 (vuonna 2011).
Stavroménoksen kylä sijaitsee Kreetan pohjoisrannikolla EO90-kansallistien varrella noin 11 kilometriä itään Réthymnon kaupungista. Kylän ympäristö tunnetaan muun muassa arkeologisista löydöksistään minolaiselta kaudelta antiikin ajalle saakka. Antiikin aikana paikalla sijaitsi oletettavasti Pantomatrionin kaupunki. Seudulta tehtyjä löydöksiä on Réthymnon arkeologisessa museossa.
Nykyinen kylä kuului aiemmin Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
Thrónos

Thrónos () on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Kylän väkiluku on 65 (vuonna 2011).
Thrónoksen kylä sijaitsee Kreetan keskiosissa Ída- eli Psiloreítis-vuoren länsipuolella. Antiikin aikana paikalla sijaitsi Sybritan kaupunki. Thrónos muodostaa myös laajemman kyläyhdyskunnan (Τοπική Κοινότητα Θρόνου, "Topikí Koinótita Thrónou"), johon kuuluu varsinaisen Thrónoksen kylän lisäksi Klisídin kylä. Koko yhdyskunnan väkiluku on 89.
Aiemmin kylä kuului Sybritasta nimensä ottaneeseen Sývritoksen kuntaan ja vuodesta 2011 lähtien Amárin kunnan Sývritoksen kunnallisyksikköön.
Topólia

Topólia () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 122 (vuonna 2011).
Topólian kylä sijaitsee Kreetan luoteisosassa noin 12 kilometriä eteläkaakkoon Kíssamoksen kaupungista ja noin 44 kilometriä länsilounaaseen Chaniásta. Kylän lähellä sijaitsee Topólian rotko. Topólia muodostaa myös laajemman kyläyhdyskunnan (Τοπική Κοινότητα Τοπολίων, "Topikí Koinótita Topolíon"), johon kuuluvat varsinaisen Topólian kylän lisäksi kylät Aïkyrgiánnis, Kapsanianá, Koutsomatádos ja Tsourounianá. Koko yhdyskunnan väkiluku on 225.
Aiemmin kylä kuului Mýthimnan kuntaan ja vuodesta 2011 lähtien Kíssamoksen kunnan Mýthimnan kunnallisyksikköön.
Tourlotí (Lasíthi)

Tourlotí () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 299 (vuonna 2011).
Tourlotí sijaitsee Kreetan itäosissa noin 27 kilometriä länteen Siteían kaupungista ja noin 43 kilometriä itään Ágios Nikólaoksesta. Tourlotí muodostaa myös laajemman kyläyhdyskunnan (Τοπική Κοινότητα Τουρλωτής, "Topikí Koinótita Tourlotís"), johon kuuluu varsinaisen Tourlotín kylän lisäksi Móchloksen kylä. Koko yhdyskunnan väkiluku on 420.
Váthi (Chaniá)

Váthi () on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 44 (vuonna 2011).
Váthin kylä sijaitsee Kreetan länsiosassa noin 61 kilometriä länsilounaaseen Chaniásta. Váthi muodostaa myös laajemman kyläyhdyskunnan (Τοπική Κοινότητα Βάθης, "Topikí Koinótita Váthis"), johon kuuluvat varsinaisen Váthin kylän lisäksi kylät Plokamianá ja Tzitzifiá sekä Chrysoskalítissan luostari ("Moní Chrysoskalitíssas"). Koko yhdyskunnan väkiluku on 127.
Aiemmin kylä kuului Inachórin kuntaan ja vuodesta 2011 lähtien Kíssamoksen kunnan Inachórin kunnallisyksikköön.
Mentuhotep IV

Mentuhotep IV (hallitsi noin 1992 eaa. – 1985 eaa.) oli 11. dynastiaan kuuluva egyptiläinen faarao. Hänen vanhempansa olivat faarao Mentuhotep III ja kuningatar Imi. Mentuhotep IV:ttä ei mainita Torinon papyruksessa tai Egyptin kuningasluetteloissa. Hänen nimensä esiintyy kuitenkin Wadi el-Hudin ja Wadi Hammamatin kaiverruksissa. Hallituskautensa ensi vuosina Mentuhotep IV teki tarkastusmatkan Wadi el-Hudin kivilouhokselle visiirinsä Amenemesin johdolla. Amenemes saattoi olla Egyptin 12. dynastian perustaja Amenemhet I. Matkalle osallistui 10 000 miestä, ja sen tarkoituksena oli hankkia sopivia kiviä kuninkaallista sarkofagia varten.
Vizári

Vizári (, ) on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Vizári muodostaa oman kyläyhdyskuntansa (Τοπική Κοινότητα Βιζαρίου, "Topikí Koinótita Vizaríou"). Kylän väkiluku on 89 (vuonna 2011).
Vizárin kylä sijaitsee Kreetan keskiosissa noin 38 kilometrä kaakkoon Réthymnosta. Se on rakennettu noin 360 metrin korkeuteen merenpinnasta laskettuna. Aiemmin kylä kuului Kourítesin kuntaan ja vuodesta 2011 lähtien Amárin kunnan Kourítesin kunnallisyksikköön.
Vredesvävd

Vredesvävd on folk metal -yhtye Finntrollin seitsemäs studioalbumi, joka julkaistiin 18. syyskuuta 2020.
Charles Sealsfield

Charles Sealsfield, oik. Karl Postl, (3. maaliskuuta 1793 Poppiz, Znaimin lähellä, Määri (nyk. Tšekissä) – 26. toukokuuta 1864 Solothurn, Sveitsi) oli amerikansaksalainen kirjailija. Hän julkaisi nimellä Charles Sealsfield yhdysvaltalaisia oloja käsitteleviä kertomuksia ja romaaneja. Hänen teoksiaan ovat muun muassa "Lebensbilder aus beiden Hemisphären" (1836–1837), "Der Virey und die Aristokraten" (1835), "Deutsch-amerikanische Wahlverwandtschaften" (1839–1840), "Das Kajütenbuch" (1841).
Sealsfield meni 1813 noviisina prahalaiseen luostariin, ja sen jälkeen hänet vihittiin papiksi. Hänestä tuli sääntökunnan sihteeri, mutta hän muutti 1823 Amerikkaan ja muutti nimensä. Seuraavina vuosina hän matkusteli ja vietti aikaa New Yorkissa, Pariisissa ja Lontoossa amerikkalaisten lehtien kirjeenvaihtajana.
Sealsfield julkaisi 1827 teoksen "Die vereinigten staaten von Nordamerika", joka on perusteellinen ja hyvin kirjoitettu kuvaus Yhdysvaltojen poliittisista, uskonnollisista ja yhteiskunnallisista oloista. Hän julkaisi synnyinmaastaan nimettömänä suorasukaisen kuvauksen "Austria as it is" (1828), joka herätti runsaasti huomiota. Romaani "Tokeah or the white rose" on kuvaus elämästä Teksasissa ja Yhdysvaltojen lounaisosavaltioissa, saksankielisenä versiona "Der legitime und die republikaner" (1832), ja menestyksen saivat myös seuraavat julkaisut, joissa hän kuvasi amerikkalaista elämää, "Transatlantische reiseskizzen" (1834), "Der virey und die aristokraten" (1835), joka kuvaa Meksikoa 1811, "Lebensbilder aus beiden hemisphären" (1835–1837), "Deutsch-amerikanische wahlverwandtschaften" (1839–1840), "Kajütenbuch oder nationale charakteristiken" (1841) ja "Süden und Norden" (1842–1843). Niitä on käännetty myös englanniksi.
Sealsfield lopetti 1832 kirjeenvaihtajantyöt ja keskittyi kaunokirjallisuuden kirjoittamiseen, joka noin vuoteen 1848 oli sekä menestyksekästä että tuottoisaa, mutta sittemmin, osittain johtuen huonoista suhteista kustantajaan, kirjoitustyö hiipui ja lakkasi. Walter Scottilta ja James Fenimore Cooperilta vaikutteita saaneessa tuotannossaan Sealsfield oli pikemminkin yhteiskunnallisesti kiinnostunut kuvaaja kuin mielikuvituksekas kertoja. Pääpainona oli aina luoda yhteiskunnallinen ja kansanpsykologinen perusta. Hänen merkityksensä on siinä, että hän toisaalta käynnisti saksalaisessa kirjallisuudessa historiallis-itämaisen suuntauksen, toisaalta siinä, että hän kuvasi osuvasti 1820- ja 1830-lukujen Amerikan ihmistyyppejä. Puutteena voi hänen esitystavassaan mainita monisanaisuuden ja liian maneerisen, kosmopoliittisen tyylin.
Stavroménos

Stavroménos (, ”Ristiinnaulittu”) voi viitata seuraaviin paikkoin Kreikassa:
Adolfina

Adolfina on naisen etunimi, joka on johdettu miehennimestä Adolf. Adolfinan rinnakkaismuotoja ovat Adolfiina ja Aadolfiina. Nimestä esiintyy paljon muitakin muunnelmia.
Digi- ja väestötietoviraston mukaan Suomessa on joulukuun 2024 loppuun mennessä tilastoitu noin 1 120–1 130 Adolfiina-nimistä ja noin 760–770 Adolfina-nimistä naista. Aadolfiinoja on ollut noin 30–60.
Nimipäivä.
Adolfina-nimi on aikoinaan ollut mukana Suomen almanakassa. Vuosina 1794–1796 Adolfinan nimipäivää vietettiin 7. maaliskuuta.
Váthi

Váthi () voi viitata seuraaviin paikkoihin Kreikassa:
Ágios Athanásios

Ágios Athanásios (, ”Pyhä Athanasios”) voi viitata seuraaviin paikkoihin:
Aphidecta

Aphidecta on leppäpirkkojen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu kaksi lajia. Suomessa suvun edustajista elää vakiintuneena, yleisenä ja elinvoimaisena lajina pihkapirkko.
Néa Péramos

Néa Péramos (, ”Uusi Péramos”) voi viitata seuraaviin paikkoihin Kreikassa:
Starogardin piirikunta

Starogardin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 128 186. Siihen kuuluvat yksitoista kuntaa ovat Bobowo, Czarna Woda, Kaliska, Lubichowo, Osieczna, Osiek, Skarszewy, Skórcz, Smętowo Graniczne, Starogard Gdański ja Zblewo.
Vuoden 2019 lopussa Starogardin piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 20,6 prosenttia piirikunnan väestöstä, työikäiset 61,2 prosenttia ja eläkeikäiset 18,2 prosenttia väestön keski-iän ollessa 39,5 vuotta. Vuonna 2019 piirikunnassa syntyi 1 378 lasta. Starogardin piirikunnan väkiluvun ennakoidaan pienenevän 121 682 asukkaaseen vuoteen 2050 mennessä.
Katerina Vidiaux

Katerina Vidiaux López (s. 9. kesäkuuta 1987 Holguín) on kuubalainen vapaapainija. Hän edusti Kuubaa Lontoon kesäolympialaisten 2012 keskisarjassa sijoittuen kahdeksanneksi.
Vidiaux on pituudeltaan 163-senttimetrinen ja painaa 63 kilogrammaa.
Stavrós

Stavrós (, ”Risti”), Stávros (Σταύρος) tai Stavros voi viitata seuraaviin:
Sundelin

Sundelin on muun muassa seuraavien henkilöiden sukunimi:
Adele Bloesch-Stöcker

Adele Bloesch-Stöcker (1875 Gummersbach, Saksa – 1978 Winterthur, Sveitsi) oli saksalaissyntyinen, sveitsiläistynyt viulisti, säveltäjä ja kapellimestari.
Bloesch-Stöcker esiintyi solistina menestyksekkäästi muun muassa Leipzigissa ja Berliinissä. Vuodesta 1903 hän esiintyi toistuvasti Fritz Brunin johdolla Bernissä, johon asettui vuonna 1908 kaupungin kirjastonhoitajan kanssa avioitumisen myötä. Bloesch-Stöcker kuului Bernin kamariorkesterin perustajiin ja vastasi vuonna 1928 Sveitsin naisten työn näyttelyn (SAFFA) musiikkiosuudesta. Bloesch-Stöcker luopui esiintymisurastaan reuman takia. Vuosina 1935 ja 1936 hän johti säveltämänsä myöhäisromanttisen viulukonserton (e-molli, 1935) esitykset Burgdorfissa ja Bernissä Marguerite Siebenthalin soittaessa solistina. 
Bloesch-Stöcker teki urallaan viulistina yhteistyötä Max Regerin kanssa ja soitti tämän sooloviululle säveltämän sonaatin. Vuonna 1973 julkaistiin Zürichissä hänen 98-vuotiaana kirjoittamansa muistelut Regeristä. Bloesch-Stöcker eli 103-vuotiaaksi. Patricia Kopatchinskaja esiintyi Bernin kamariorkesterin solistina hänen viulukonserttonsa esityksessä vuonna 2002.
Budsko

Budsko on sukunimi, joka on muun muassa seuraavilla suomalaisilla henkilöillä:
Oenopia

Oenopia on leppäpirkkojen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 11 lajia. Suomessa suvun edustajista elää vakiintuneena, mutta harvinaisena, lehtopirkko.
Klem

Klem on muun muassa seuraavien henkilöiden sukunimi:
Ghadar-liike

Ghadar-liike oli 1900-luvulla toiminut ulkomailla asuvien intialaisten vallankumouksellinen järjestö, jonka tavoite oli vapauttaa Intia brittien vallasta. Enemmistö jäsenistä oli sikhiläisiä punjabeja, jotka asuivat Pohjois-Amerikassa. Intian itsenäistyttyä vuonna 1948 Ghadar-liike lakkautettiin.
Ghadar-liike sai alkunsa San Franciscossa vuonna 1913, jolloin joukko aktivisteja alkoi järjestämään siirtotyöläisiä kapinaan Intian brittihallintoa vastaan. Järjestö perusti vallankumouksellisen Gadr-sanomalehden ja levitti pamflettejaan ympäri maailmaa, mikä johti liikkeen laajenemiseen. Ensimmäisen maailmansodan aikana liike sai rahoitusta Saksan ulkoasiainministeriöltä, jonka tavoite oli nostattaa Intia kapinaan siirtomaaisäntäänsä vastaan. Saksalaisten juonen paljastuttua 29 liikkeen jäsentä tuomittiin oikeudenkäynnissä vuonna 1917. Intiaan matkanneet kapinalliset kuvittelivat esimerkkinsä kannustavan intialaiset kansanjoukot kapinaan. He eivät salanneet aikomuksiaan vaan puhuivat avoimesti kapinatavoitteistaan laivamatkojensa aikana, minkä seurauksena Britannian tiedustelupalvelun oli helppoa päästä heidän jäljilleen. He eivät myöskään tienneet useiden paikallisten myönteisestä suhtautumisesta Britanniaan, minkä vuoksi he tulivat maanmiestensä pettämiksi. Lahoressa järjestetyssä oikeudenkäynnissä vuonna 1915 tuomittiin kuolemaan 24 Ghadar-kapinallista ja 27 lähetettiin vankisiirtokuntiin. Britit vastasivat Ghadar-liikkeen kapinaan Intian puolustamislailla 1915 (), joka antoi valtuuden pidättää jokaisen kapinallisen ja nationalistin ilman oikeudenkäyntiä. Kapinallisten johtaja Rash Behari Bose päätti paeta Japaniin, mikä jätti kapinalliset ilman johtajaa.
Ghadar-järjestön poliittiset tavoitteet eivät toteutuneet, mutta he innoittivat intialaisia nationalisteja kuten Subhas Chandra Bosea ja Bhagat Singhiä. Kanadan New Westminsterin kaupungissa järjestö sai vuonna 2020 tunnustusta, kun pormestari Jonathan Cotte julisti tammikuun 11. päivän Mewa Singhin muistopäiväksi. Mewa Singh oli Ghadar-aktivisti, joka hirtettiin 11. tammikuuta 1915 hänen murhattuaan maahanmuuttovirkailija W. C. Hopkinsonin, jonka alainen Bela Singh oli surmannut kaksi sikhiä.
Mauritiuksen yliopisto

Mauritiuksen yliopisto (eng. "University of Mauritius") on Mauritiuksella toimiva yliopisto. Sen on maan vanhin ja isoin yliopisto. Opiskelijoita on 12 273 ja henkilökuntaa 1 023. Yliopiston nykyinen kansleri on tri. Louis Jean Claude Autrey.
Ensimmäiset yritykset perustaa yliopisto-opetusta antava instituutti Mauritiukselle on peräisin 1830-luvulta, jolloin Adrien d’Epinay ehdotti yliopiston perustamista. Yliopisto saatiin kuitenkin perustettua vasta 1965.
Yliopistossa on kuusi tiedekuntaa:
Villa Hjelt

Villa Hjelt on Tehtaankadulla Helsingin Eirassa sijaitseva huvila. Vuonna 1912 valmistuneen rakennuksen on suunnitellut arkkitehti Gustaf Estlander.
Rakennuksen tilasi aikanaan itselleen tohtori E. Roos, joka kuitenkin kuoli pian rakennuksen valmistumisen jälkeen. Tuolloin rakennuksen osti liikemies Allan Hjelt, joka teetti rakennukseen arkkitehti Eliel Saarisen suunnittelemia muutostöitä muun muassa pääportaikkoon ja asuintiloihin.
Hjelt esitti Villa Hjeltiä 1910-luvulla Suomen kuningaskuntahankkeessa Suomen kuninkaan asunnoksi, ja nykyinen Presidentinlinna olisi jäänyt hovin käyttöön. Suomen kuningashanke ei kuitenkaan koskaan toteutunut, ja 1920-luvulla Allan Hjelt ajautui talousvaikeuksiin. Hän myi huvilan vuonna 1925 Italian valtiolle, ja Italian Suomen-suurlähettiläs on asunut rakennuksessa siitä lähtien.
Sedile

Sedile (sediili, lat. ’istuin’, ’tuoli’, ’penkki’) on kirkon kuorissa oleva papin tuoli, josta jumalanpalvelus voidaan johtaa.
Aikaisemmin sedile oli käytössä ennen kaikkea katolisessa ja anglikaanisessa kirkossa messua johtavan piispan tai papin ja avustajien istuimena. Vanhoissa, keskiaikaisissa kirkkorakennuksissa ne ovat voineet olla kiinteitä kuorin seinään liittyviä kivisiä istuimia, "sedile-komeroita", jotka olivat kuorin seinässä olevia syvennyksiä. Suomessa tällaisia sedile-komeroita on säilynyt vain kirkkojen asehuoneissa. 
Nykyään sedile on myös käytössä joissakin luterilaisissa kirkoissa. Sedilen istuimen edessä voi olla myös siirrettävä, matala ambo, johon voi liittyä myös polvistumispalli, jolloin messun selebrantti voi pitää tarvittavat kirjat ambolla ja voi johtaa messun tai muun jumalanpalveluksen, esimerkiksi rukoushetken istuen. Kuitenkin messun saarna pidetään kirkon varsinaisen ambon ääreltä tai saarnastuolista sekä ehtoollisosa johdetaan alttarin ääreltä.
Perinteisesti sedileen on kuulunut kolme istuinta, selebrantille, diakonille tai avustavalle papille ja messupalvelijalle. Nykyään sedilen ympärille voidaan tarvittaessa sijoittaa useampiakin istuimia messussa tai jumalanpalveluksessa toimivia varten.
Rockstar London

Rockstar London on brittiläinen pelitalo ja yksi Rockstar Gamesin studioista. Yhtiön perusti Mark Washbrook vuonna 2005. Yhtiön ensimmäinen peli oli "Manhunt 2", jota kehitti myös Rockstar Vienna ennen sulkemista.
Sztumin piirikunta

Sztumin piirikunta () on Puolan piirikunta Pommerin voivodikunnassa. Alueen väkiluku oli vuoden 2019 lopussa 41 302. Piirikunta jakautuu viiteen maalaiskuntaan, jotka ovat Dzierzgoń, Mikołajki Pomorskie, Stary Dzierzgoń, Stary Targ ja Sztum.
Sztumin piirikunta perustettiin 1. tammikuuta 2002, mihin asti siihen kuuluvat kunnat olivat osa Malborkin piirikuntaa.
Sztumin piirikunnan pinta-alasta 17,4 prosenttia oli metsän peitossa vuonna 2018.
Sztumin piirikunnan työttömyysaste oli vuoden 2019 lopussa 8,4 prosenttia.
Vuoden 2019 lopussa Sztumin piirikunnan asukkaista 50,1 prosenttia oli naispuolisia ja 49,9 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 62,2 prosenttia ja eläkeikäiset 18,9 prosenttia väestön keski-iän ollessa 40,3 vuotta. Vuonna 2019 piirikunnassa syntyi 380 lasta. Sztumin piirikunnan väkiluvun ennakoidaan pienenevän 34 286 asukkaaseen vuoteen 2050 mennessä.
Ronald Rauhe

Ronald Rauhe (s. 3. lokakuuta 1981 Berliini) on saksalainen ratameloja ja olympiavoittaja.
Rauhe on edustanut Saksaa Sydneyn kesäolympialaisissa 2000, Ateenan kesäolympialaisissa 2004, Pekingin kesäolympialaisissa 2008, Lontoon kesäolympialaisissa 2012, Rio de Janeiron kesäolympialaisissa 2016 ja vuonna 2021 järjestetyissä Tokion kesäolympialaisissa. Ateenassa 2004 hän saavutti kultaa 500 metrin kajakkikaksikossa yhdessä Tim Wieskötterin kanssa. Wieskötter oli hänen parinaan myös Sydneyn 2000 kesäolympialaisten ja Pekingin 2008 kesäolympialaisten 500 metrin kajakkikaksikkokilpailuissa, joissa he saavuttivat pronssia ja hopeaa. Rauhe voitti pronssia myös Rio de Janeirossa 2016, jossa hän kilpaili 200 metrin kajakkiyksikössä. Tokiossa 2021 hän voitti kultaa kajakkinelikon 500 metrillä.
Rauhe on saavuttanut myös 16 maailmanmestaruutta sekä viisi MM-hopeaa ja viisi MM-pronssia. EM-kilpailuista hän on saanut 17 kultaa, kymmenen hopeaa ja kaksi pronssia.
Rauhe on pituudeltaan 179-senttimetrinen ja painaa 82 kilogrammaa. Rauhen vaimo Fanny Fischer on myös ratamelonnan olympiavoittaja. Lisäksi hänen anoppinsa Sarina Hülsenbeck on kaksinkertainen uinnin olympiavoittaja.
Mauritiuksen kansalliskokous

Kansalliskokous (eng. "National Assembly", ran. "Assemblée nationale") on Mauritiuksen lainsäädännöllinen elin, joka koostuu 70 edustajasta. Vaalit pidetään viiden vuoden välein.. Virallisesti parlamentti koostuu presidentistä ja kansalliskokouksesta.
Kansalliskokous vastaa maan lainsäädännöstä ja hyväksyy budjetin. Ministerien kolmetuntinen kyselytunti järjestetään tiistaisin..
Lainsäädäntötyötä tehdään kuudessa valiokunnassa.
Viimeisimmät vaalit.
Edelliset vaalit pidettiin 7. marraskuuta 2019. Tuolloin istuva pääministeri Pravind Kumar Jugnauth valittiin uudelleen viisivuotiskaudelle. Vaaleissa 62 paikkaa valitaan suorilla vaaleilla ja vaalilautakunta osoittaa loput 8 edustajaa. Nämä kahdeksan edustajaa ovat ns. hyvät häviäjät, ja systeemillä varmistetaan eri etnisistä taustoista tulevien mahdollisimman tasavertainen edustus.
Awkwafina

Awkwafina (oik. Nora Lum, s. 2. kesäkuuta 1988) on yhdysvaltalainen muusikko ja näyttelijä. Hän kävi nuorena soittotunneilla, soitti trumpettia ja opiskeli klassista musiikkia ja jazzia. Vasta suoritettuaan korkeakoulututkinnon hän alkoi tehdä omaa musiikkiaan. Vuonna 2012 ilmestyneestä kappaleesta ”My Vag” tuli suosittu internetissä, ja se sisältyy hänen 2014 ilmestyneeseen albumiinsa "Yellow Ranger". 
Awkwafina on esiintynyt myös elokuvissa ja televisiosarjoissa. Hän sai Golden Globe -palkinnon elokuvasta "Jäähyväiset".
Mauritiuksen presidentti

Mauritiuksen presidentti (eng. President of the Republic of Mauritius, ran. "Président de la République de Maurice") on Mauritiuksen valtionpäämies. Presidentin muihin perustuslaillisiin velvollisuuksiin kuuluvat muun muassa:
Presidentin valitsee Mauritiuksen parlamentti yhdeksi viisivuotiskaudeksi kerrallaan. Presidenttiehdokkaan tulee olla vähintään 40-vuotias Mauritiuksen kansalainen, joka on asunut maassa vähintään viisi vuotta ennen vaaleja.
Presidentin kuukausipalkka on 288 000 rupiaa kuukaudessa. Virka-asuntona toimii Valtion talo (eng. State House).
Mauritiuksen ensimmäinen naispuolinen presidentti oli Ameenah Gurib-Fakim, joka joutui eroamaan vuonna 2018 petossyytteiden vuoksi.
Myriam Léonie Mani

Myriam Léonie Mani (s. 21. toukokuuta 1977) on kamerunilainen entinen pikajuoksia. Hän edusti maataan vuoden 2008 kesäolympialaisissa, jossa osallistui naisten 100 metrin juoksun ensimmäisiin ja toisiin alkueriin. Ensimmäisellä kierroksella hän sijoittui erässään kolmanneksi ajalla 11,64. Toisella kierroksella hän juoksi 1 sadasosan hitaammin ja sijoittui sillä ajalla erässään kuudenneksi pudoten näin jatkosta.
Virendranath Chattopadhyaya

Virendranath Chattopadhyaya (1880 – 2. syyskuuta 1937) oli intialainen vallankumouksellinen, joka tavoitteli Intian vapautta brittiläisestä siirtomaavallasta aseellisella vastarinnalla. Hän matkusti ympäri Eurooppaa luomassa liittolaissuhteita itsenäisyyttä tavoittelevalle Intialle. Hän oli Sarojini Naidun ja Harindranath Chattopadhyayn veli.
Chattopadhyaya matkusti Lontooseen vuonna 1902 suorittamaan Indian Civil Servicen virkamieskoetta. Siellä hän tapasi intialaisia nationalisteja, jotka kannattivat aseellista vastarintaa Intian vapauttamiseksi brittien vallasta. Vuonna 1910 hän joutui pakenemaan Britanniasta Pariisiin. Ensimmäisen maailmansodan alla hän siirtyi Saksaan pyrkimyksenä saada tukea Britannian viholliselta intialaisten itsenäistymispyrkimykselle. Saksassa hän osallistui Berliinin Intia-komitean perustamiseen. Komitea sai tukea Saksan ulkoasiainministeriöltä yhdessä Ghadar-liikkeen kanssa. Yhteistyö saksalaisten kanssa johti hänet Sveitsiin, missä hän joutui salakuljettamaan aseita Italiaan vuonna 1915. Salakuljetusoperaatio keskeytyi, sillä intialaiset uskoivat, että brittien tiedustelupalvelu tarkkaili heitä. Chattopadhyaya luovutti aselastin Sveitsissä majaileville italialaisanarkisteille, jotka jäivät kiinni vuonna 1917. Hän oli poistunut maasta jo vuonna 1915 Sveitsin karkotettua hänet maan puolueettomuuden loukkaamisesta. Karkotuksensa vuoksi hän ei ollut läsnä vastaanottamassa 2,5 vuoden vankeustuomiota, tuhannen frangin sakkoa ja elinikäistä maahantulokieltoa.
Chattopadhyaya siirtyi 1917 Tukholmaan, jossa hän yritti saada ruotsalaisia sosialisteja tavoitteidensa taakse. Hän teki yhteistyötä maanmiehensä M. P. T. Acharyan kanssa ja yritti tuloksetta suostutella myös hollantilaisia puolelleen. Tammikuussa 1918 hän ja Acharya onnittelivat itsenäistynyttä Suomea ruotsalaislehtien "Svenska Dagbladetin" ja "Aftonbladetin" kautta saadakseen Suomelta sympatiaa Intian itsenäisyyskamppailulle.
Chattopadhyaya poistui Ruotsista, kun Britannia painosti Ruotsin hallitusta luovuttamaan hänet. Hän palasi Berliiniin, missä hän asui yhdessä rakastajattarensa Agnes Smedleyn kanssa vuosina 1920–1928. W. Somerset Maughamin kirjassa "Ashenden: The British Agent" esiintyvä hahmo nimeltä Chandra Lal sai innoituksensa Chattopadhyayasta. Chattopadhyaya kuoli Stalinin vainoissa vuonna 1937, jolloin hänet ammuttiin.
Hans Carl von Carlowitz

Hans Carl von Carlowitz, alun perin "Hannß Carl von Carlowitz" (24. joulukuuta 1645 - 3. maaliskuuta 1714), oli saksalainen verotilinpitäjä ja kaivosvalvoja. Hänen kirjansa "Sylvicultura oeconomica, oder haußwirthliche Nachricht und Naturmäßige Anweisung zur wilden Baum-Zucht" (1713) oli ensimmäinen kattava tutkielma metsätaloudesta. Häntä pidetään kestävän satometsätalouden isänä. 
Elämä.
Hans Carl von Carlowitz syntyi Oberrabensteinissa lähellä Chemnitziä, nykyään Chemnitzin esikaupunkia. Hän oli metsämestari Georg Carl von Carlowitzin poika. Hän opiskeli lakia ja julkishallintoa Jenassa, oppi vieraita kieliä, matkusti nuoruudessaan Ranskaan, Venäjälle ja Italiaan sekä harjoitteli luonnontieteitä ja kaivostieteitä. 
Carlowitz tuli 1677 kaivosvalvoja, ja vuonna 1711 hän aloitti työskentelyn kaivostoiminnasta Kursachsenin tuomioistuimessa Freibergissä (Sachsen). Freiberg, joka sijaitsee Erzgebirgen juurella, tunnettiin hopeakaivoksistaan. Tässä tehtävässä hän vastasi muun muassa puun toimittamisesta kaivosteollisuudelle, joka työllisti tuolloin noin kymmenentuhatta kaivostyöläistä. Hän kuoli Freibergissä . 
Merkitys.
Ajatus kestävyydestä, missä sitä historiassa esiintyy, syntyy kriisin ja niukkuuden aikana. Noin vuonna 1700 kaivosteollisuus ja tuhansien toimeentulo oli uhattuna Sachsenissa. Kaivoksissa oli malmia riittävästi, mutta ongelmana oli akuutti puutavaran puute. Kaivosteollisuus ja malmien sulatus olivat kuluttaneet kokonaisia metsiä. Kaivospaikkojen läheisyydessä vanhat metsät olivat kadonneet kokonaan. Puut oli hakattu kestämättömällä vauhdilla vuosikymmenien ajan ilman ponnistuksia metsien palauttamiseksi. Ensimmäiseksi Erzgebirgen jokijärjestelmät rakennettiin, joita pitkin tukkeja voitiin uittaa yhä kauempana olevilta metsäalueilta, mutta nämä toimenpiteet vain lykkäsivät kriisiä. Puun hinta nousi yhä enemmän, mikä johti konkursseihin ja kaivosteollisuuden osien sulkemiseen. Hans Carl von Carlowitz kasvoi tässä ympäristössä ja vaikutti siihen. Hän matkusti laajalti nuoruudessaan ja oli oppinut paljon pakko kuria Ranskan ministeri Jean Baptiste Colbertilta, joka oli sääti metsätalouden uudistuksen Ranskassa. 
Hänen merkityksensä kirjoittajana on siinä, että hän ensimmäisenä kirjoitti kattavasti metsätaloudesta. Hänen tutkielmansa on kokoelma tietoa metsänhoidosta tuolloin. Hän hyödynsi omaa kokemustaan laajentaakseen tieteellistä tietopohjaa, joka säilyi kolmekymmenvuotisen sodan tuhojen jälkeenkin. Hans Carl von Carlowitz muotoili ensimmäisenä selkeästi kestävän metsätalouden käsitteen.
Antti Lankinen

Antti Ensio Lankinen (5. helmikuuta 1949 Ilmajoki – 26. marraskuuta 2021) oli suomalainen prikaatikenraali.
Antti Lankinen syntyi Eino Lankisen ja Katri Mäkelän perheeseen ja avioitui Liisa Tuulion kanssa. Lankinen tuli ylioppilaaksi 1968 Järvenpään yhteiskoulusta ja valmistui Kadettikoulusta 1972 ja Sotakorkeakoulusta 1981. Hän toimi Uudenmaan rakuunapataljoonassa opetusupseerina vuodesta 1972, komppanian varapäällikkönä 1977 ja komppanianpäällikkönä 1977–1979. Sotakorkeakoulun toimistopäällikkö hän oli vuodesta 1981 ja koulutusupseeri vuodesta 1983. Lankinen palveli suomalaisessa YK:n joukko-osastossa Etelä-Libanonissa 1987 ja oli toimistopäällikkö Pohjanmaan sotilasläänin esikunnassa 1988. Pääesikunnassa Lankinen oli toimistoesiupseeri vuodesta 1989, toimistopäällikkö vuodesta 1992 ja vanhempi toimistoesiupseeri vuodesta 1993. Hän toimi pataljoonankomentajana suomalaisessa YK:n joukko-osastossa Etelä-Libanonissa 1995 ja Maanpuolustuskorkeakoulussa opettajana ja linjajohtajana vuodesta 1996. Vuonna 1998 Lankisesta tuli Pohjois-Karjalan prikaatin komentaja. Hänet ylennettiin vänrikiksi 1969, luutnantiksi 1972, yliluutnantiksi 1974, kapteeniksi 1980, majuriksi 1985, everstiluutnantiksi 1991 ja everstiksi 1997. 
Prikaatikenraaliksi 2002 ylennyt Lankinen toimi myös prikaatin komentajana KFOR-operaatiossa Kosovossa, Pohjoisen maanpuolustusalueen esikuntapäällikkönä sekä Maasotakoulun ja Maanpuolustusopiston johtajana. Hän oli vuodesta 2004 Itäisen maanpuolustusalueen esikuntapäällikkö ja vuonna 2006 hänestä tuli maanpuolustusalueen komentaja.
Don’t Answer Me

Don’t Answer Me englantilaisen rockyhtye The Alan Parsons Projectin kappale vuonna 1984 julkaistulta albumilta "Ammonia Avenue". Se nousi Yhdysvalloissa 20 suosituimman joukkoon viimeisenä The Alan Parsons Projectin singlenä. Kappaleen sovitus jäljittelee Phil Spectorin ”the Wall of Sound” -tekniikkaa.
Dead by Aprilin diskografia

Dead by April on Göteborgista kotoisin oleva ruotsalainen yhtye, joka sekoittaa kappaleissaan popmusiikkia, metalcorea, melodista death metallia ja industrialia. Yhtye itse ilmoittaa Myspace-sivuillaan soittavansa popmetallia.
Pertti Malmberg

Pertti Antti Malmberg (s. 24. marraskuuta 1945 Helsinki) on suomalainen kontra-amiraali evp.
Pertti Malmberg syntyi sosiaalijohtaja Martti Malmbergin ja Raila Toimisen perheeseen ja avioitui vuonna 1968 Leila Viitasen kanssa. Malmberg tuli ylioppilaaksi Suomalais-venäläisestä koulusta 1965 ja valmistui Kadettikoulusta 1970 ja Sotakorkeakoulusta 1979. Hän palveli Kotkan rannikkopatteristossa opetusupseerina vuodesta 1970 ja Rannikkotykistökoulussa opetusupseerina vuodesta 1974 ja kurssin johtajana vuodesta 1983. Koeampumalaitokselle vuonna 1984 siirtyneestä Malmbergista tuli laitoksen johtaja vuonna 1989. Pääesikunnassa hän palveli vanhempana osastoesupseerina vuodesta 1993, Turun rannikkorykmentin komentaja hänestä tuli 1996 ja Saaristomeren meripuolustusalueen komentaja 1998. Merivoimien esikunnan erityistehtäviin Malmberg siirtyi 1999. 
Malmberg ylennettiin vänrikiksi 1966, luutnantiksi 1970, yliluutnantiksi 1973, kapteeniksi 1977, majuriksi 1983, everstiluutnantiksi 1990, everstiksi 1996 ja kommodoriksi 1998. Merivoimien esikuntapäällikkönä vuodesta 2000 toiminut Malmerg ylennettiin lippueamiraalista kontra-amiraaliksi 2002 ja hän tuli samana vuonna Puolustusvoimien materiaalilaitoksen johtajaksi.
Yhdystie 2896

Yhdystie 2896 on yhdystie, joka kulkee Janakkalan Tervakoskelta Hausjärven Ryttylään ja edelleen Turkhautaan. Tien pituus on 11 kilometriä.
Tien kulku.
Tie saa alkunsa Janakkalan Tervakoskelta, seututieltä 130 ja kulkee itään alittaen valtatien 3. Alituksen jälkeen yhdystiestä haarautuu Leppäkoskentie, entinen paikallistie 13836 pohjoiseen kohti Leppäkoskea, kun taas itse yhdystie kääntyy etelään ja kääntyy Hallakorvessa kulkemaan jälleen itään kohti Ryttylää. Ryttylästä tie jatkaa edelleen itään yhtyen lopulta seututiehen 290 Turkhaudassa.
Yhdystie kulkee Leppäkoskentien haarautumiselle asti nimellä Tervakoskentie. Tämän jälkeen tie kulkee nimellä Ryttyläntie ja ennen saapumista Ryttylään tien nimi vaihtuu vielä Ohikulkutieksi. Tällä nimellä tie kulkee loppumatkan Turkhautaan asti.
Kontio-Sisu

Kontio-Sisu (lyhyesti Kontio) on Oy Suomen Autoteollisuus Ab:n vuosina 1955-1975 tuotannossa ollut, Suomessa valmistettu keskiraskas kuorma-automallisto.
K-sarja.
Ensimmäiset K-sarjan Kontiot olivat K-34SO- ja K-38SO-mallit, joissa oli Leyland O.350-dieselmoottori, teholtaan 105 hevosvoimaa. 
Ne tulivat markkinoille vuonna 1955. Ensimmäiset Jyry-Sisut oli esitelty kaksi vuotta aikaisemmin.
Nelivetoinen K-26SU 4x4 tuli markkinoille 1958 ja palveli esimerkiksi tukkirekkana. K-26SU 4x4 ehti mukaan puolustusvoimien tykinvetokokeiluun saman vuoden talvella ja sijoittui nelivetoisten sarjassa kokonaispisteillä kolmanneksi.
K-138SV tuli tuotantoon vuonna 1962 varustettuna 6-sylinterisellä, teholtaan 135-hevosvoimaisella Leyland O.400-moottorilla. K-138:aa toimitettiin 4 200 mm:n akselivälisenä ns. vakiona yleiskuorma-autoksi, 5 700 mm:n akselivälillä, ns. pitkänä keskipitkien linjojen kappaletavarakuljetuksiin sekä lyhyenä 3 800 mm:n akseliväliversiona puoliperävaunujen vetäjiksi.
Ukko-Kontio.
Ukko-Kontio-mallisto suunniteltiin 1960-luvun puolivälissä Kontio-luokan yläpäähän raskaampiin ja suurempaa tehoa vaativiin kuljetuksiin, joihin ajankohdan Jyry-mallisto oli ylimitoitettu. Cummins 185 (Cummins Vale) -tyyppisellä V8-koneella varustettu kolmiakselinen K-138BM esiteltiin vuonna 1966. Telimalli tunnettiin myöhemmin merkinnällä K-132BM ja kaksiakselinen merkinnällä K-131BM.
U-sarja.
U-sarjaa valmistettiin vuodesta 1967 ylimenokautena, joka päättyi L-sarjan tuloon vuonna 1969. U-sarjan tuntomerkkinä oli lasikuituinen konepeitto. Aiempia mallimerkintöjä muutettiin U-sarjaan: Esimerkiksi Sisu K-138SV tunnettiin uudella mallimerkinnällä U-138SV.
Jakelukäyttöön suunniteltiin UP-138, jossa oli tavanomaista pitempi lava. Vuonna 1968 valmistettu UM-138 taas oli erityisen matala muunnos esimerkiksi juomien jakeluun. 
L-sarja.
L-sarjan ensimmäisenä esiteltiin 2-akselinen L-139 vuonna 1968. Sitä käytettiin maansiirtoon sekä rekanvetäjänä mm. puutavara- ja polttonestekuljetuksiin.
Vuodesta 1970 lähtien L-sarja kattoi kaikki Kontiot. 
L-sarjan malleista LP-138BIT oli pienin ja kotimaisuusasteeltaan korkea. Siitä tuli kuntasektorin paljon käyttämä malli. Yhtenä moottorivaihtoehtona oli nelisylinterinen, 128 hevosvoimaa kehittävä Valmet 411 ASA -diesel.
Puolustusvoimat hankki yli 140 Valmet 1141 ASA turbo -moottorilla varustettua mallin LP-138BIT autoa. Sotilasslangissa malli tunnettiin "Pulla-Sisuna" tai "Pullana".
Malli L-131 SVT oli varustettu Leylandin 6-sylinterisellä ahdetulla 165-hevosvoimaisella dieselmoottorilla. Valmetin 611 CSA turbo -moottorilla varustettua LP-138CIT-mallia käytettiin Suomessa 1970-luvulla paljon paloautojen alustoina. L-sarjaa tehtiin rinnakkain Valmet 611- ja Leyland O.410 -moottoreilla ainakin vuoteen 1979 asti.
Karhu-Sisu.
Valmetin moottoreilla varustettujen Kontio-Sisujen nimeksi vaihdettiin vuonna 1975 Karhu-Sisu. Viimeiset Karhu-Sisut valmistuivat vuonna 1985.
Tczewin piirikunta

Tczewin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 115 278. Siihen kuuluvat viisi kuntaa ovat Gniew, Morzeszczyn, Pelplin, Subkowy ja Tczew.
Vuoden 2019 lopussa Tczewin piirikunnan asukkaista 50,8 prosenttia oli naispuolisia ja 49,2 prosenttia miespuolisia. Alle 18-vuotiaat muodostivat 19,8 prosenttia piirikunnan väestöstä, työikäiset 60,7 prosenttia ja eläkeikäiset 19,5 prosenttia väestön keski-iän ollessa 40,2 vuotta. Vuonna 2019 piirikunnassa syntyi 1 153 lasta. Tczewin piirikunnan väkiluvun ennakoidaan pienenevän 104 848 asukkaaseen vuoteen 2050 mennessä.
Lisa Su

Lisa T. Su (s. 7. marraskuuta 1969) on AMD:n toimitusjohtaja. Su tuli yhtiön toimitusjohtajaksi lokakuussa 2014 aiemman toimitusjohtajan Rory Readin siirryttyä sivuun.
Aiemmin Su on toiminut yrityksissä kuten Freescale Semiconductor, IBM ja Texas Instruments.
Sulla on tohtorin arvo MIT:stä. Hän on julkaissut yli 40 teknistä artikkelia, hänet on nimetty IEEE:n Fellow'ksi vuonna 2009 ja hänet on valittu "vuoden toimitusjohtajaksi" EETimesissa vuonna 2014.
Sun ansioiksi lasketaan AMD:n pelastaminen taloudellisesti heikosta tilanteesta.
Mark de Jonge

Mark de Jonge (s. 15. helmikuuta 1984 Calgary, Alberta) on kanadalainen ratameloja, olympiamitalisti ja maailmanmestari.
De Jonge saavutti pronssia 200 metrin kajakkiyksikössä Lontoon kesäolympialaisissa 2012. Hän edusti Kanadaa 200 metrin kajakkiyksikössä myös Rio de Janeiron kesäolympialaisissa 2016 sijoittuen seitsemänneksi. De Jonge on saavuttanut myös kaksi maailmanmestaruutta vuosina 2014 Moskovassa ja 2015 Milanossa sekä yhden MM-hopean Duisburgissa 2013. Hän on myös voittanut Pan-Amerikan kisoista yhden kultamitalin, yhden hopeamitalin ja kaksi pronssimitalia.
De Jonge on pituudeltaan 180-senttimetrinen ja painaa 91 kilogrammaa. Uutistoimisto CBC on nimennyt de Jongen yhdeksi Nova Scotian historian 15 parhaasta urheilijasta.
Alaveski järv (Küti)

Alaveski järv on Virossa Võrumaalla Võrun kunnan Noodeskülassa sijaitseva padottu järviallas. Virolaisessa nimistössä "veski" tarkoittaa vesimyllyä.
Maantietoa.
Tekojärvi on 250 metriä pitkä ja 60 metriä leveä, ja sen pinta-ala on 1,1 hehtaaria. Se sijaitsee Noodasjärven ja Noodaskülan eteläpuolella ja 450 metriä Iskna jõgea ylävirtaan päin. Järvi on muodostettu patoamalla joki jyrkkärinteiseen Kütiorgin laaksoonsa, jolloin on syntynyt pitkänomainen patojärvi. Järven ympäristö on metsämaata, jonka rinteet kohoavat 30–40 metriä ylöspäin. Järven länsirantaa seuraa pieni taloille johtava tie.
Vesistösuhteita.
Alaveski järv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Järvi on Iskna jõen läpivirtausjärvi eikä siihen ole johdettu muita ojia. Ylävirran puolella sijaitsee 150 metrin päässä toinenkin patojärvi Mäeveski järv, jonka vedenpinta on 86,1 metriä mpy. Lyhyen osuuden aikana iskna jõgi putoaa 5,5 metriä. Joella on pudotusta Noodasjärveen 7,1 metriä. Iskna jõgi yhtyy Võhandu jõgeen seitsemän kilometrin päässä lähellä Kääpan taajamaa. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen ja laskee lopuksi Suomenlahteen.
Wejherowon piirikunta

Wejherowon piirikunta () on Puolan piirikunta Pommerin voivodikunnassa. Piirikunnan väkiluku oli vuoden 2019 lopussa 217 846. Se jakautuu Redan, Rumian ja hallintokeskus Wejherowon kaupunkikuntiin sekä seitsemään maalaiskuntaan (Choczewo, Gniewino, Łęczyce, Linia, Luzino, Szemud ja Wejherowo).
Vuoden 2019 lopussa Wejherowon piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 22,7 prosenttia piirikunnan väestöstä, työikäiset 60,6 prosenttia ja eläkeikäiset 16,7 prosenttia väestön keski-iän ollessa 38,1 vuotta. Vuonna 2019 piirikunnassa syntyi 2 795 lasta. Vuoden 2011 väestönlaskennassa piirikunnassa oli määrällisesti toiseksi eniten kašubin kieltä puhuvia Puolan piirikunnista; 23 043 henkilöä eli 11,5 prosenttia Wejherowon piirikunnan väestöstä puhui sitä. Wejherowon piirikunnassa kašubin kieli on saanut virallisen vaihtoehtoisen kielen aseman Linian ja Luzinon kunnissa.
Wejherowon piirikunnan väkiluku on kasvanut suoraviivaisesti koko 2000-luvun ajan, minkä alussa se oli 171 133 asukasta. Piirikunnan syntyvyys (1,52 syntymää yhtä kuolemaa kohden) on huomattavasti koko Puolan keskimääräistä tasoa korkeampi ja se on saanut muuttovoittoa sekä muulta Puolalta että ulkomailta. Myös uusien avioliittojen suhteellinen määrä oli vuonna 2019 merkittävästi Puolan keskiarvoa korkeampi ja suhteellinen erojen määrä Puolan keskiarvoa alempi. Wejherowon piirikunnan väkiluvun ennakoidaankin kasvavan 265 128 asukkaaseen vuoteen 2050 mennessä.
Henna Blomroos

Henna Blomroos (s. 13. tammikuuta 2000) on suomalainen frisbeegolfaaja sekä lajin kaksinkertainen Euroopan mestari ja viisinkertainen Suomen mestari.
Vuonna 2011 lajin aloittanut Blomroos oli pitkään suomalaisen Prodiscuksen sponsoroima, mutta kauden 2019 päätteeksi hän siirtyi vuoden mittaisella sopimuksella Innovan joukkueeseen.
The Hivesin diskografia

The Hives on garage- ja punkrockyhtye Fagerstasta, Ruotsista.
Jäähyväiset (vuoden 2019 elokuva)

Jäähyväiset ("The Farewell") on yhdysvaltalainen elokuva vuodelta 2019. Se kertoo perheestä, joka saa kuulla isoäidillä olevan vain vähän elinaikaa jäljellä, ja päättää olla kertomatta sitä hänelle itselleen. Sen sijaan järjestetään häät, joihin koko suku kokoontuu. Elokuvan ohjasi ja käsikirjoitti Lulu Wang. Golden Globe 2020 -gaalassa Awkwafina palkittiin naispääosasta, ja elokuva esitettiin vieraskielisten elokuvien sarjassa.
"Jäähyväisten" käsikirjoitus perustuu sen ohjanneen Lulu Wangin kokemuksiin elämästä kahden kulttuurin välissä. Siinä puhutaan sekä kiinaa että englantia.
Somersetin piirikunta (Maryland)

Somersetin piirikunta () on Yhdysvaltojen Marylandin osavaltiossa sijaitseva piirikunta. Sen väkiluku oli 25 616 vuonna 2019. Piirikunnan hallintokeskus on Princess Annen kunta. Piirikunta on perustettu 22. elokuuta 1666.
The Hauntedin diskografia

The Haunted on ruotsalainen metallimusiikin yhtye, joka perustettiin vuonna 1996. 
Yhtyeen alkuperäisjäseniä olivat Patrick Jensen yhtyeestä "Witchery", sekä Jonas Björler, Adrian Erlandsson ja Anders Björler At the Gatesista. Kaikki jäsenet (nykyiset ja entiset) ovat kotoisin Göteborgista, paitsi nykyinen rumpali Per Möller Jensen, joka on Tanskasta, sekä Patrik Jensen, joka on Tukholmasta.
St. Mary’sin piirikunta

St. Mary’sin piirikunta () on Yhdysvaltojen Marylandin osavaltiossa sijaitseva piirikunta. Sen väkiluku oli 113 510 vuonna 2019. Piirikunnan hallintokeskus on Leonardtownin kunta. Piirikunta on perustettu 24. tammikuuta 1637.
Talbotin piirikunta (Maryland)

Talbotin piirikunta () on Yhdysvaltojen Marylandin osavaltiossa sijaitseva piirikunta. Sen väkiluku oli 37 181 vuonna 2019. Piirikunnan hallintokeskus on Eastonin kunta. Piirikunta on perustettu vuonna 1661.